Utarbeidelse av byggherrens kontrollplan - instruks

1. Hensikt og omfang

Denne instruksen er forankret i STY-605085 Sikkerhets-, kvalitets- og miljøledelse i prosjekter – prosedyre.

Hensikten med instruksen er å beskrive arbeidet med og ansvaret for byggherrens kontrollplan (dvs. kontroll av leverandører) for bygge- og anleggsprosjekter som gjennomføres i divisjonene Utbygging samt Drift og teknologi.

Aktiviteter tilknyttet systematisk ferdigstillelse er ikke dekket av denne instruksen, men er beskrevet i prosedyren Systematisk ferdigstillelse (STY-604958).

1. Beskrivelse
   1. Krav til kontrollplan

Kontrollplanen i prosjektet benyttes til å identifisere, planlegge, gjennomføre og dokumentere viktige kontrollaktiviteter som skal gjennomføres. Utvelgelsen av kontroller skal være risikobasert. Kontrollarbeidet skal bidra til at prosjektet når sine mål og er en del av kvalitetssikringen i regi av byggherren av leveranser fra leverandør/entreprenør.

Kontrollplanen skal gjøres tilgjengelig for alle medarbeiderne i prosjektet.

Kontrollplanens omfang og struktur skal tilpasses det enkelte prosjekt. Et prosjekt kan ha flere kontrollplaner.

* 1. Oppgaver og ansvar

Prosjektleder er ansvarlig for at det etableres en kontrollplan for prosjektet og at kontrollene gjennomføres iht. plan.

SK-rådgiver kvalitet/SK-rådgiver i prosjektet skal følge opp at kontrollplanen etableres og oppdateres, inkl. at enhver oppført kontroll har en gjennomføringsansvarlig, og at kontrollene gjennomføres iht. plan

Alle med et faglig oppfølgingsansvar (eier av kontrollaktiviteten) i prosjektet er ansvarlig for å gi sitt bidrag til kontrollplanen ved å definere kontrollaktivitetene (se avsnitt lengre ned: Kontrollplaner skal inneholde informasjon om:) som skal utføres for sitt fag, inkludert sjekklister om det er nødvendig.

Alle kontrollaktiviteter i planen skal «godkjennes» etter at kontrollene er gjennomført og resultatet dokumentert.

* 1. Grunnlag og innhold

Overordnet kan man skille mellom to typer kontroller:

**Produktkontroll**, ved kontroll av et produkt som er under bygging, f.eks. en jernbanebro.

**Prosesskontroll**, gjennom å kontrollere arbeidsprosesser som fører fram til et resultat/produkt. Resultatet/produktet kan være et fysisk objekt, eller et resultat, for eksempel i form av en myndighetstillatelse.

Vurderingskriteriene for utvelgelse av kontroller som skal inngå i kontrollplanen (utvelgelsen av kontroller skal være risikobasert):

Nye og ukjente aktiviteter

Aktiviteter hvor avvik erfaringsmessig opptrer ofte

Aktiviteter hvor avvik ikke må forekomme (for eksempel at avviket påvirker sikkerheten   
eller vil gi store konsekvenser for etterfølgende aktivitet)

Aktiviteter hvor Teknisk regelverk beskriver/krever kontroller (stikkprøvekontroller)

Aktiviteter hvor det er krevd tredjepartskontroller

Aktiviteter hvor det er behov for særskilt kontroll

Det kan også vurderes som hensiktsmessig at prosjektet deltar på noen av aktivitetene i leverandørens kontrollplan

Aktuelle grunnlag for å utarbeide kontrollplan er:

Prosedyrer/Prosesser

PSD/Kvalitetsplaner til Prosjektet / Leverandører

Internkontrollsystemer til Prosjektet / Leverandører

Kontrakter

Fremdriftsplaner

Risikoanalyser, ref. instruks for risikovurdering av kvalitet, STY-604148

Interne og eksterne krav

Oppfølgingsstrategi

Kontrollplaner skal inneholde informasjon om:

Aktivitet som skal kontrolleres

Kontroll**ansvarlig** (navn, ikke tittel, skal angis)

**Omfang**

Beskrivelse

**Hyppighet** av kontrollen (dersom gjentatte kontroller er aktuelt)

Tid (dato) – planlagt og utført

Signatur dokumentert kontroll, «Kontrollert» «Fullført» «Akseptert» (signaturfelt som ved signering angir hvem som har, utført, godkjent og dokumentert kontrollen.

Kravspesifikasjon / akseptkriterier (f.eks. et teknisk krav eller beskrevet med ord)

Kontrollplan skal dokumenteres i det til enhver tid gjeldende verktøy for formålet. Sluttdokumentasjonen lagres sammen med prosjektets øvrige dokumentasjon.

* 1. **Rapportering, dokumentasjon og arkivering**

Overordnet status for kontrollaktivitetene skal rapporteres som en del av status i prosjektet til prosjektledelsen.

* 1. Referanser

STY-605165 Sikkerhets- og kvalitetsledelse i prosjektgjennomføring - konsernprosedyre

STY-605085 Sikkerhets- kvalitets- og miljøledelse i prosjekter - prosedyre

STY-604958 Systematisk ferdigstillelse - prosedyre

Brukerveiledning for Bane NORs håndtering av Kontrollplaner i Pims 365/Omega365 ligger på fagrommet for Pims/Omega.

1. Revisjonsoversikt

|  |  |  |
| --- | --- | --- |
| Rev nr | Dato | Hovedendring |
| 008 | 30.06.2022 | Dokumentet er tilpasset å gjelde for flere divisjoner. Endret tittel. |